|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie ponuky**v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj ***„zákon o VO“)***

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | **Miloš Ilenčík** |  |  |
| e-mail | milencik@konsolidacna.sk  | Tel: 0948 492 431 |

 |  |

**1. Predmet obstarania:**

Výmena svetiel v jednotlivých kanceláriách a spoločných priestoroch v budove Slovenskej konsolidačnej (ďalej aj „SK, a.s.“), ktorá zahŕňa:

* demontáž a ekologickú likvidáciu starých svietidiel
* montáž nových svietidiel
* svetelno-technické posúdenie všetkých kancelárskych priestorov, schodísk a technických miestností

**2. Špecifikácia predmetu obstarania:**

* LED trubice T8, 1,2m, 16W, 220-240V, 4000K, 1800lm OSRAM, Philips alebo Sylvania. Podmienkou je maximálny príkon LED trubice 16W, svietivosť minimálne 1800lm a farba svetla 4000K – **919 ks.**
* Kancelárske svietidlo Vyrtych Falcon-236LD/48ALP s mriežkou proti oslneniu. Materiál: kov, plast. Farba: biela. Rozmer: 1262 × 265 × 72 mm. Zdroj: 2 × T8 36W - **437 ks**. Alternatíva: Ami LUMIN2x120TS-A, leštený Al raster proti oslneniu. Farba: biela. Rozmer: 1240 x 320 x 75 mm. Zdroj: 2 x T8 36W – **437 ks**.
* Kancelárske svietidlo Vyrtych Falcon-136LD/24ALP s prizmatickým difúzorom proti oslneniu. Materiál: kov, plast. Farba: biela. Rozmer: 1262 × 175 × 72 mm. Zdroj: 1 × T8 36W - **45 ks**. Alternatíva: Ami LUMIN1x120TS-A, prizmatický difúzor proti oslneniu. Farba: biela. Rozmer: 1240 x 184 x 75 mm. Zdroj: 1 x T8 36W – **45 ks**.
* Požadovaná záruka na LED trubice a svietidlá je **60 mesiacov**.
* Svetelno-technické posúdenie všetkých kancelárskych priestorov, schodísk a technických miestností (OST, strojovňa výťahov, plynová kotolňa...) vypracované odborne spôsobilou osobou (držiteľ certifikátu na návrh a posudzovanie osvetlenia a osvetľovacích sústav + nadobudnuté odborné vzdelanie v obore svetelná technika). **Výsledkom svetelne technického posúdenia bude sprievodná správa s protokolom** s uvedenými všetkými potrebnými náležitosťami (výpis dotknutých priestorov, výpis svietidiel, dosiahnuté hodnoty osvetlenia v jednotlivých priestoroch, atď.).

**3. Požadované obchodné podmienky a platobné podmienky:**

* 1. elektrotechnické práce môže realizovať len odborne spôsobilá osoba na vykonávanie činnosti na vyhradenom elektrickom technickom zariadení,
	2. dĺžka prác maximálne 60 pracovných dní od odoslania objednávky,
	3. dodávateľ k cenovej ponuke priloží aj časový harmonogram prác,
	4. dodávateľ zodpovedá v plnom rozsahu za prípadnú spôsobenú škodu a zaväzuje sa na vlastné náklady bezodkladne opraviť prípadné poškodenia, ktoré spôsobí,
	5. dodávateľ zabezpečí a uskladní potrebný materiál a náradie tak, aby tento neprekážal a neohrozoval riadny chod prevádzky budovy a to podľa dohody so zástupcom objednávateľa,
	6. dodávateľ zabezpečí ekologickú likvidáciu odpadu vzniknutého pri realizácii zákazky,
	7. dodávateľ zabezpečí všetky priestory voči prachu a nečistotám vrátane prístupových priestorov v budove objednávateľa,
	8. práce je možné vykonávať v pracovných dňoch od 8:00 do 17:00 hod, po dohode so zástupcom objednávateľa aj vo večerných hodinách a počas víkendu,
	9. školenie BOZP a PO vlastných zamestnancov a iných osôb oprávnených na realizáciu diela vykoná dodávateľ na vlastné náklady,
	10. nedodržanie uvedených požiadaviek na plnenie bude objednávateľ považovať za závažné porušenie obchodných podmienok zákazky a objednávku zruší,
	11. dodávateľ vystaví faktúru až po riadnom prebratí diela zástupcom objednávateľa a to so splatnosťou minimálne 30 dní.

**4. Cenová ponuka:**

V nadväznosti na uvedené si Vás SK, a.s. dovoľuje požiadať o predloženie cenovej ponuky na výmenu svetiel v kanceláriách a spoločných priestoroch v budove SK, a.s. Pred predložením cenovej ponuky je nutné dohodnúť si obhliadku priestorov u správcu budovy  Miloša Ilenčíka, tel. č.: 0948 492 431, e-mail: milencik@konsolidacna.sk

***Cenová ponuka musí obsahovať:***

1. základné identifikačné údaje uchádzača v zmysle **Prílohy č. 1.**,
2. cenovú ponuku v zmysle **Prílohy č. 1**.,
3. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
4. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.

**5. Kritériá na hodnotenie ponúk:**

Jediným kritériom na hodnotenie ponúk je najnižšia cena za celý predmet zákazky uvedený v bodoch 1. až 3.

**6. Miesto uskutočnenia predmetu zákazky:**

Cintorínska 21, 814 99 Bratislava 1

**7. Termín dodania zákazky:**

Po vyhodnotení ponúk uchádzačov bude úspešnému uchádzačovi vystavená objednávka. Lehota na výmenu svetiel v kanceláriách a spoločných priestoroch v budove SK, a.s. je maximálne ***60 pracovných dní*** od doručenia mailovej objednávky verejným obstarávateľom na e-mailovú adresu uvedenú v cenovej ponuke v zmysle **Prílohy č. 1.**

**8. Kontaktná osoba vo veciach obsahovej stránky predmetu zákazky:**

Miloš Ilenčík, tel. 0948 492 431, e-mail: milencik@konsolidacna.sk

**9. Lehota na predloženie cenovej ponuky a spôsob doručenia:**

**24.5.2019**

**10. Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

**11. Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté

**Príloha č. 1** - Cenová ponuka